Ła Serie A xe el masimo liveło profesionistego del canpionato italian de bałon. Ghe parteçipa 20 scuadre. A ła fin de ła stajon ła scuadra che riva prima inte ła clasifega ła vinse el scudeto. Ła scuadra che ła ga vinto pì scudeti ła xe ła Juventus, co 30 tìtołi vinti, daspò vien l'Inter e el Milan, co 18. L'ugnoła scuadra vèneta che ła ga vinto un scudeto ła xe l'Hellas Verona. Par decidar chi xe che riva prima, se fa na clasifica in sto modo: Diferensa reti fora caxa Gol fati fora dea caxa Se do o pi scuadre e xe pari, se fa na clasifica avulsa co i punti realixati inte e partite tra łe scuadre, poi se aplica i stesi criteri de prima. Se do scuadre xe oncora pari, se fa no sparexo se łe se xoga una copa, ło scudeto o ła salvesa, se no no se fa gnente e łe do scuadre łe xe pari. Ła prima scuadra del canpionato vince ło scudeto e va in Champions League, come ła seconda, che parò no ła vince gnente. A tersa ła xoga un preliminare par andare in Champions, ła quarta ła va in Europa League. Ła quinta ła xoga un preliminare par entrare inte la copa. Ła scuadra che vince ła Copa Itàlia va in Europa Leagua. Ła quinta ła va direta se ła Copa Itàlia ła vien vinta da na scuadra che xoga xa n'altra copa. Cussì a xea ła sesta a xogar el playoff.